Porsche Panamera

Car moethus 4-drws a sedan a gynhyrchir gan gwmni Porsche yw'r Porsche Panamera, a welodd olau dydd am y tro cyntaf ar 13 Ebrill 2009. Mae'r math symlaf yn yrriant dwy olwyn cefn, ond ceir math gyrriant 4-olwyn hefyd.

Fe'i cyflwynwyd i'r byd ar 13 Ebrill 2009 yn Sioe Gerbydau, Shanghai. Yn 2011, cafwyd fersiwn heibrid a disl. Trawsnewidiwyd hwnnw yn Ebrill 2013, a'i ddadorchuddio, unwaith eto, yn Sioe Gerbydau, Shanghai.

 Disgrifiad 
bawd|290px|Car cysyniadol Porsche 989 yn Amgueddfa Porsche yn Stuttgart, yr Almaen
bawd|290px|Porsche Panamera S Hybrid yn Sioe Gerbydau Geneva, 2011.

Tarddiad yr enw Panamera (fel y Porsche Carrera) yw'r ras a elwir yn Carrera Panamericana. Cychwyn cynllunio'r car cysyniadol, yn niwedd y 1980au.

Fel yr SUV Porsche Cayenne (y gwneuthuriad mwyaf poblogaidd), achosodd lansiad y Panamera gryn gyffro gan y purwyr a ffans Porsche. Fe'i gwelwyd fel ymgais i boblogeiddio'r cwmni, ac yn wahanol i weddill y teulu oherwydd fod ganddo 4-drws, mae'n gar maint-llawn, trwm (4,000 pwys; 1,800 kg) a'i injan wedi'i lleoli ym mlaen y car. I rai, mae'n edrych fel y 911 wedi'i stretsio. Mae tu fewn y 911 yn foel, heb fawr o gyfarpar na botymau, gyda pherfformiad yr unig ystyriaeth, bron. Ar y llaw arall mae gan y Panamera du fewn moethus iawn, gyda'r technoleg ddiweddaraf a chlustogwaith lledr, meddal, clud.

 Cynhyrchu 
Cynhyrchir cyrff y ceir yn Leipzig, yr Almaen a'r injans yn Stuttgart cyn eu cludo at y cyrff yn Leipzig lle cant eu rhoi at ei gilydd. Felly hefyd y Cayenne a'r Macan. Rhwng 2009 a 2016, adeiladwyd y cyrff yn ffatri Volkswagen yn Hannover.

Yn 2009 y cychwynodd y Panamera rowlio o'r ffatri.

Gweler hefyd
Cerbyd trydan cell danwydd (a'r Toyota Mirai)
Car trydan
Cerbyd trydan batri
Brecio atgynhyrchiol
Cerbyd trydan batri
Tesla Model S a Tesla Model X

Cyfeiriadau

Categori:Porsche
Categori:Ceir heibrid